SPRÁVA ZO ZAHRANIČNEJ PRACOVNEJ CESTY

1. Účastník ZPC

Titul, meno a priezvisko:      Mgr. Slavomír Kachman
Pracovisko:                               Ministerstvo školstva, vedy, výskumu a športu SR
                                                      Sekcia regionálneho školstva 
				 Odbor základných škôl
                                                      Stromová 1, 813 30 Bratislava
Pracovné zaradenie:              Štátny radca
Znalosť jazykov:                      AJ

2. Zahraničná pracovná cesta:

Štát:                                            Belgicko
Mesto:                                        Brusel
Vykonaná v dňoch:                7. - 8. 6. 2016
Prijímajúca organizácia:      Európska komisia

Účel cesty:                                A. Stretnutie pracovnej skupiny Lepší internet pre deti 
                                                     (BIK  – Better Internet for Kids)
			            B. Stretnutie Riadiaceho výboru Európskej školskej siete
                                                     (European Schoolnet Steering Commitee meeting)

Spôsob financovania:            MŠVVaŠ – ubytovanie, cestovné, EK - stravné

A. Stretnutie pracovnej skupiny Lepší internet pre deti (BIK  – Better Internet for Kids)

A 3. Rámcový program pracovnej cesty:

Utorok  7. 6. 2016

10:30		Úvod: Predstavenie agendy skupiny a platformy   
                           www.betterinternetforkids.eu
11:00		BIK politiky v Európe: 
Hlavné závery správy „BIK Map“
  	              	Perspektívy členov siete Insafe, ministerstiev školstva a ďalších 
 	národných autorít (prípadové štúdie)
12:00		Prestávka na obed
13:30		Diskusie č. 1: 
Monitorovanie politík BIK
			BIK Map dotazník
			Ako pravidelne aktualizovať dáta v BIK Mape využitím súčasnej 
alebo revidovanej verzie dotazníka?
14:30		Diskusie č.2: 
Politické nástroje pre BIK
			Nástroj BIK Map
			Ako vytvoriť vyhradený priestor pre EÚ a národné politiky?
15:30		Prestávka
15:45		Možnosti do budúcna: 
Možné úlohy a zodpovednosti na úrovni EÚ a na vnútroštátnej úrovni.
			Ďalšie stretnutie a akcie

A 4. Priebeh rokovaní

	V roku 2015 vydala Európska komisia Správu o mapovaní podmienok bezpečného pripojenia k internetu v členských štátov. Cieľom štúdie bolo stanoviť rámec na analyzovanie verejných politík týkajúcich sa lepšieho internetu pre deti (BIK) v členských štátoch EÚ, Nórsko a Island. V rámci štúdie bol tiež vyvinutý nástroj s názvom 'BIK Map", ktorý umožňuje analýzu verejných politík konkrétnych iniciatív a akcií v oblasti zabezpečovania bezpečného internetu pre deti.
Tieto politiky a iniciatívy boli základom dialógu európskych a národných zástupcov. Hlavné ciele možno zhrnúť takto:
a) združovať vybranú skupinu zainteresovaných strán zabezpečujúcich BIK, na európskej a národnej úrovni; ich zapojenie do strategických diskusií na vysokej úrovni o tom, ako sú politiky BIK realizované a môžu byť implementované a monitorované po celej Európe; a zároveň uľahčiť štátom vymieňať príslušné skúseností o osvedčených postupoch.
b) vyhodnotiť výstupy z nástroja BIK Map, diskutovať o výsledkoch uvedených v správe; skúmať v akom rozsahu zodpovedá iným dostupným politikám.
c) preskúmať možnosť pravidelne aktualizovať dáta BIK Map pomocou súčasnej alebo revidovanej verzie dotazníka; identifikovať možné role a zodpovednosti tak na úrovni EÚ ako aj na národnej úrovni s cieľom integrovať nástroje BIK Map do infraštruktúry BIK platformy.
d) uvažovať o tom, ako verejne prezentovať tieto údaje na portáli BIK.

V dopoludňajšej časti bolo predstavené pozadie problematiky poskytnutím (aktualizovaného) prehľadu hlavných zistení zo správy o BIK Map, doplnené úplnejším prehľadom o prebiehajúcom rozvoji politík v rámci Európskej únie a na národnej úrovni, založenej na malom počte odborných prezentácií. V popoludňajších hodinách sa účastníci zaoberali radom otázok uvedených vyššie.

B. Stretnutie Riadiceho výboru Európskej školskej siete (European Schoolnet Steering Commitee meeting)

B 3. Rámcový program pracovnej cesty:

Streda 8. 6. 2016

11:00		Prijatie agendy 
11:10		Body k rozhodnutiu:
			Financovanie na rok 2015
11:30		Body k diskusii:
			Výstupy pracovných skupín a diskusia k nim
13:15		Prestávka na obed
14:00		Prezentácia o dokumente EUN o digitálnej priepasti (s použitím dát z PISA) a diskusia
14:45		Body k informovaní:
			Dokumenty z pracovných skupín – len na informovanie
16:00		Ukončenie

B 4. Priebeh rokovaní

	Na začiatku stretnutia Marc Durando, predseda European Schoolnet, informoval o výdavkoch za rok 2015 členov Riadiaceho výboru. 
	Hlavnou témou diskusií bola reogranizácia pracovných skupín, ich aktivít a ďalšieho pokračovania a určenie najvhodnejšieho spôsobu ich fungovania a prínosu adekvátnych výsledkov. Riešením tejto reorganizácie by malo byť zodpovedanie otázky, ktoré sú hlavné témy, ktoré potrebujú členské štáty v oblasti transformácie vzdelávania riešiť. 
Výsledkom je pravdepodobné zrušenie pracovnej skupiny Digitálne zručnosti, keďže je jednak zbytočne veľa pracovných skupín a tiež existuje pracovná skupina EK -Digitálne zručnosti a kompetencie.
Marc Durando zdôraznil aj potrebu udržania prebiehajúcich aktivít EUN. Aj keď sa severské krajiny nezapájajú do aktivít EUN, stále je veľa krajín, ktoré sa zapájajú a sú pre ne výstupy pracovných skupín prínosné. Taktiež treba byť opatrný s veľkými zmenami – najprv sa začne s pilotnými štúdiami.
Nasmerovať nasledujúce smerovanie aktivít EUN pomôže určite aj nový program v oblasti zručností pre Európu (New Skills Agenda for Europe), ktorý bol EK prijatý 10. júna 2016. Jedným z 10 opatrení tohto programu je aj Koalícia pre digitálne zručnosti a pracovné miesta združujúca členské štáty a zainteresované strany z oblasti vzdelávania, zamestnanosti a priemyslu na rozvoj širokého spektra digitálnych talentov a na zabezpečenie toho, aby ľudia v Európe disponovali primeranými digitálnymi zručnosťami.
5. Osobitne vyhodnotený očakávaný prínos ZPC:

A. Stretnutie pracovnej skupiny Lepší internet pre deti (BIK  – Better Internet for Kids):
Keďže v súčasnosti Slovensko nie je zapojené do zberu dát do dotazníka, máme minimálny úžitok z účasti v tejto skupine. Do budúcna je potrebné prehodnotiť súčinnosť v poskytovaní informácií o našom prístupe k zabezpečovaniu lepšieho internetu pre deti.

B. Stretnutie Riadiceho výboru Európskej školskej siete (European Schoolnet Steering Commitee meeting):
   	 Výstupy jednotlivých pracovných skupín EUN sú prínosom pre vzdelávanie aj na Slovensku. Keďže na stretnutiach Riadiaceho výboru Európskej školskej siete sa riešia problémy, ktoré sa týkajú fungovania a aktivít pracovných skupín, je prínosné zúčastňovať sa týchto stretnutí a podieľať sa tak na ďalšom smerovaní aktivít EUN. 

6. Prehľad prinesenej dokumentácie a miesto jej uloženia

Pracovné materiály poskytnuté organizátorom, ktoré boli predmetom rokovania ako i ďalšie podporné materiály súvisiace s prerokúvanými bodmi programu sú uložené u Mgr. Slavomíra Kachmana na sekcii regionálneho školstva, odbore základných škôl prevažne v elektronickej podobe.

7. Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na webovom sídle MŠVVaŠ SR.

Súhlasím so zverejnením správy na internete

Správu vypracoval:      Mgr. Slavomír Kachman

Dátum: 		   11. 6. 2016

Správu schválil: 	   Ing. Marian Galan
   generálny riaditeľ sekcie regionálneho školstva MŠVVaŠ SR